b'\n_START_ARTICLE_\nWarcraft: Orcs & Humans\n_START_SECTION_\nIgranje\n_START_PARAGRAPH_\nKer je igra realno\xc4\x8dasovna strategija, igralci igrajo isto\xc4\x8dasno in brez prestanka. Pri tem se morajo premikati in delovati hitro. En igralec predstavlja \xc4\x8dlove\xc5\xa1ke naseljence Azerotha, drugi pa nadzoruje vdirajo\xc4\x8de orke. Vsaka stran posku\xc5\xa1a uni\xc4\x8diti drugo z zbiranjem (naravnih) virov in ustvarjanjem svoje vojske. Poleg tega se morata obe strani braniti pred divjimi po\xc5\xa1astmi, ki jih lahko v\xc4\x8dasih uporabita tudi kot enote. Igra poteka v okolju, podobnem srednjeve\xc5\xa1kemu, z elementi fantazije. Obe strani imata enote za boj od blizu in na dale\xc4\x8d, ter tudi uro\xc4\x8dnike (spellcaster).\n_START_SECTION_\nIgralski na\xc4\x8dini\n_START_PARAGRAPH_\nNa\xc4\x8din igranja v Warcraft: Orcs & Humans je raz\xc5\xa1iritev na\xc4\x8dina iz igre Dune II \xc2\xbbzgradi opori\xc5\xa1\xc4\x8de, sestavi vojsko, uni\xc4\x8di nasprotnika\xc2\xab\xc2\xa0z drugimi na\xc4\x8dini igranja. Med novimi na\xc4\x8dini je ve\xc4\x8d vrst novih misij, kot je na primer osvojitev ujetnikov igral\xc4\x8deve rase, re\xc5\xa1evanje in ponovna izgradnja obleganih mest, re\xc5\xa1evanje prijateljskih sil iz sovra\xc5\xbenikovega tabori\xc5\xa1\xc4\x8da in nato uni\xc4\x8denje glavnega sovra\xc5\xbenikovega opori\xc5\xa1\xc4\x8da, misije z omejinimi silami, v katerih nobena stran ne more imeti novih enot, ter u\xc4\x8dinkovita raba enega oddelka, ki so bile klju\xc4\x8dni strate\xc5\xa1ki element. V eni misiji je moral igralec ubiti h\xc4\x8der orkovskega poveljnika._NEWLINE_Blizzardova igra je omogo\xc4\x8dila dvema igralcema tekmovanje v ve\xc4\x8digralski tekmi prek modema ali LAN. Igra je omogo\xc4\x8dila igralcem z razi\xc4\x8dicami igre za MS-DOS in Apple Macintosh, da so lahko igrali med seboj. Ve\xc4\x8digralske na\xc4\x8dine in spopade z UI, ki niso bili del kampanj, je omogo\xc4\x8dil generator naklju\xc4\x8dnih zemljevidov. Igro je bilo mo\xc4\x8d namestiti tudi z odlo\xc5\xbeeno namestitvijo (spawn installation), ki je slu\xc5\xbeila le ve\xc4\x8digralskemu na\xc4\x8dinu.\n_START_SECTION_\nEkonomija in mo\xc4\x8d\n_START_PARAGRAPH_\nV igri igralec zbira vire, gradi zgradbe in tvori enote. Na ta na\xc4\x8din se brani pred nasprotniki v boju. Nebojevajo\xc4\x8di graditelji prina\xc5\xa1ajo vire v mestno sredi\xc5\xa1\xc4\x8de iz rudnikov, kjer se koplje zlato, in gozdov, kjer se seka les. Ker so obojni viri omejeni, jih morajo igralci zbirati u\xc4\x8dinkovito. Pri tem morajo tudi ohranjati gozdove kot za\xc5\xa1\xc4\x8ditne pregrade in zgodnjem poteku igre, ko so bojne enote \xc5\xa1e majhne. Ve\xc4\x8dkrat je treba zbirati vire dale\xc4\x8d stran od mestnega sredi\xc5\xa1\xc4\x8da._NEWLINE_Zgradbe ni\xc5\xbejih stopenj imajo za ljudi in orke enake funkcije, vendar razli\xc4\x8dno grafiko. V mestni hi\xc5\xa1i se zbirajo viri in tvorijo enote, ki nabirajo vire in gradijo zgradbe. Vsaka farma zagotavlja hrano do \xc5\xa1tiri enotam, dodatnih enot pa ni mo\xc4\x8d tvoriti, dokler ni na voljo dovolj farm. V voja\xc5\xa1nicah nastajajo bojne enote brez magi\xc4\x8dnih sposobnosti, na primer za boj od blizu, na dale\xc4\x8d, jezdne in oblegalne enote. Vse, razen osnovnih, potrebujejo tudi pomo\xc4\x8d drugih zgradb, nekatere od njih pa lahko nadgradujejo druge._NEWLINE_Vsaka stran lahko zgradi dve vrsti magi\xc4\x8dnih zgradb, od katerih v vsaki nastane ena vrsta uro\xc4\x8dnikov in v katerih raziskujejo naprednej\xc5\xa1a vrste urokov za ustrezno vrsto. Te napredne zgradbe se lahko zgradi le s pomo\xc4\x8djo drugih zgradb. \xc4\x8clove\xc5\xa1ki duhovnik in orkovski nekrolit se lahko oba branita s \xc4\x8darodejstvom, za kratek \xc4\x8das pa lahko vidita tudi oddaljene dele ozemlja. Drugi uroki duhovnika so za\xc5\xa1\xc4\x8ditni\xc5\xa1ki, zdravljenje ranjenih in nevidnost, nekroliti pa tvorijo okostnjake kot enote, ter za kratek \xc4\x8das naredijo druge enote neranljive za ceno hudega po\xc5\xa1kodovanja, ko se urok razpr\xc5\xa1i. \xc4\x8clove\xc5\xa1ki zaklinjevalec in orkovski vede\xc5\xbeevalec lahko uni\xc4\x8dujeta z energijskimi sunki, uroki z ve\xc4\x8djo uni\xc4\x8devalno mo\xc4\x8djo in kli\xc4\x8deta majhne, strupene po\xc5\xa1asti. Zaklinjevalec lahko prikli\xc4\x8de vodne duhove, vede\xc5\xbeevalec pa demonsko pretepa\xc5\xa1ko enoto.'